English: Thanks very much, Russell. Of course, we will have to learn to live with COVID. It's not going away, it's not going to disappear, and that's why, in the next three-week review, you'll be seeing us really developing a longer term strategy for how we intend to do that. I'll jump, if you don't mind, to your last point, which is on mandatory isolation, because I think there's a link here. The difficulty is that the UK Government is acting as if it's all over, and the reality is, if you read the Scientific Advisory Group for Emergencies advice, it's actually quite sobering about what else could be coming around the corner. At the moment, we're doing well, but we don't know what may come next. Let me give you some ideas about what may come next. They say that it's almost certain that there will a genetic variation of the virus that will render current vaccines ineffective. Those aren't my words, that's SAGE saying that. They say that, in terms of the milder disease with omicron - so, it's been fairly mild compared to what we've had before - we're unlikely to see that again; it's more likely to be more like delta. Again, this is not me saying this, these are scientists saying this. It's also telling us that we are likely to experience new waves of variants. So, let's just be aware that, of course, we're in a better place now, but dismantling the whole edifice is probably not a sensible idea. Obviously, we've got a lot of thinking to do, and we have got to understand that there is a very close relationship - indeed, a dependency, to an extent - with what happens in England, and so, what they decide will affect what we're able to decide here. So, it is important, when we're talking about learning to live with COVID, that we have to understand that it's not just about what's going on now, it's what may or may not be coming around the corner at us in future. In relation to vaccine passports, we know that, under delta, for example, the vaccination helped to reduce transmission. So, if you were going to come into contact with someone, you were less likely to pass it on, and that does make a difference when you're going to an indoor enclosed space. There's also international evidence to suggest that it drove up the take-up of vaccines. So, that evidence does exist, and, of course, it is just one measure in a series of other measures. You keep on asking for evidence; where is your evidence to suggest that it caused great damage to the night-time economy? I'm not sure if there is much evidence to suggest that, actually, the COVID passes - [ Interruption.] I understand, if you're closing a nightclub and they can't open, that's different. You weren't talking about that. You were talking about COVID passes, and it would be very useful to know where your evidence is for that, because some of the suggestions I had was that, actually, more people felt confident going out knowing that other people around them were vaccinated. On waiting lists, we are in a really difficult situation, and it's not just here in Wales, but it's across the whole of the UK and, indeed, across the world. We had to take measures to protect the public. There are consequences to that and, of course, we're going to have a huge job of work to do to address that backlog. That's why we will be publishing our plan in April. We have an integrated medium-term plan process. We've got a system now where we're waiting for the health boards to submit their plans. We'll be assessing those plans and we'll be seeing if they marry up to the direction and the ambition that we've got as a Welsh Government. There are plenty of things that I think we would like to learn from other areas. I know you're very keen to see regional approaches. That's something that I'm also keen to see. But I think these are things that we need to consider. In relation to vaccination of children, the JCVI has yet to publish its report, although there are lots of clues in The Guardian and other places where there seems to have been lots of leaks come out. It's a shame and it's perplexing to understand why that has not been published yet. But I have seen a copy of that advice and we will be commencing the roll-out of vaccinations for five to 11-year-olds. Of course, it's likely to have been a very difficult decision for the JCVI, because generally, children have a milder illness and fewer hospitalisations, but, of course, they have to balance that against the prospect of missing school. So, we have to consider very different issues when it comes to the vaccination of children as young as five years old, of course, so we'll be in a position where we will expect those children to be accompanied by an adult. There will be a need for informed consent, but there will be an opportunity for siblings, for example, to be brought at the same time. Most of this will be done - in fact, all of it will be done in health centres rather than in schools, so I hope that that is helpful to you.
Welsh: Diolch yn fawr iawn, Russell. Wrth gwrs, fe fydd yn rhaid i ni ddysgu byw gyda COVID. Ni fydd yn marw o'r tir, ni fydd yn diflannu, a dyna pam, yn yr adolygiad tair wythnos nesaf, y gwelwch chi ni'n datblygu strategaeth tymor hwy ar gyfer ein dull ni o ymdrin â hynny. Rwyf i am neidio, os nad oes ots gennych chi, at eich pwynt olaf, sef ynysu gorfodol, oherwydd mae cyswllt yn hyn o beth, yn fy marn i. Yr anhawster yw bod Llywodraeth y DU yn gweithredu fel pe bai'r cyfan drosodd, a'r gwir amdani yw, os ydych chi'n darllen cyngor y Grŵp Cynghori Gwyddonol ar Argyfyngau, mewn gwirionedd, mae hi'n sobri dyn i feddwl beth arall a allai fod rownd y gornel. Ar hyn o bryd, rydym ni'n gwneud yn dda, ond ni wyddom ni ddim beth allai ddod nesaf. Gadewch i mi roi rhai amcanion i chi am yr hyn a allai ddod nesaf. Maen nhw'n dweud ei bod hi bron yn sicr y daw amrywiad genetig o'r feirws a fydd yn gwneud brechlynnau cyfredol yn aneffeithiol. Nid fy ngeiriau i yw'r rhain, SAGE sy'n dweud hynny. Maen nhw'n dweud, o ran y clefyd llai difrifol gyda omicron - felly, y bu'n llai difrifol o'i gymharu â'r hyn a welsom ni'n flaenorol - nid ydym ni'n debygol o weld hynny eto; mae'n fwy tebygol o fod yn debycach i delta. Unwaith eto, nid fi sy'n dweud felly, gwyddonwyr sy'n dweud felly. Mae'r cyngor yn dweud wrthym ni hefyd ein bod ni'n debygol o weld tonnau newydd o amrywiolion. Felly, gadewch i ni fod yn ymwybodol ein bod ni, wrth gwrs, mewn sefyllfa well ar hyn o bryd, ond mae'n debyg nad yw datgymalu'r amddiffynfeydd i gyd yn syniad synhwyrol. Yn amlwg, mae gennym ni lawer o waith meddwl, ac mae'n rhaid i ni ddeall bod perthynas agos iawn - yn wir, dibyniaeth, i raddau - gyda'r hyn sy'n digwydd yn Lloegr, ac felly, fe fydd yr hyn y maen nhw'n ei benderfynu yn effeithio ar yr hyn y gallwn ninnau ei benderfynu yma. Felly, mae hi'n bwysig, pan fyddwn ni'n sôn am ddysgu byw gyda COVID, ein bod yn deall nad ystyr hyn yn unig yw'r hyn sy'n digwydd ar hyn o bryd, ond yr hyn a allai fod yn dod tuag atom neu beidio yn y dyfodol. O ran pasbortau brechu, fe wyddom ni, yn achos delta, er enghraifft, fod y brechiad wedi helpu i leihau trosglwyddiad. Felly, pe byddech chi'n dod i gysylltiad â rhywun, roeddech chi'n llai tebygol o'i drosglwyddo ymhellach, ac mae hynny'n gwneud gwahaniaeth pan ydych chi'n mynd i le caeedig dan do. Fe geir tystiolaeth ryngwladol hefyd sy'n awgrymu eu bod nhw'n cynyddu'r niferoedd sy'n derbyn y brechlynnau. Felly, mae'r dystiolaeth honno'n bodoli, ac, wrth gwrs, dim ond un mesur ydyw hwnnw mewn cyfres o fesurau eraill. Rydych chi'n gofyn am dystiolaeth trwy'r amser; ble mae eich tystiolaeth chi sy'n awgrymu eu bod nhw wedi difrodi economi'r nos? Nid wyf i'n siŵr a oes yna lawer o dystiolaeth i awgrymu bod y pasys COVID, mewn gwirionedd - [ Torri ar draws.] Rwy'n deall, os ydych chi'n cau clwb nos ac nad ydyn nhw'n gallu agor eu drysau, mae hynny'n wahanol. Nid sôn am hynny'r oeddech chi. Sôn yr oeddech chi am basys COVID, ac fe fyddai hi'n ddefnyddiol iawn i ni gael gwybod o ble daw eich tystiolaeth chi am hynny, oherwydd rhai o'r awgrymiadau a gefais oedd bod mwy o bobl, mewn gwirionedd, yn teimlo yn hyderus wrth fynd allan gyda'r wybodaeth bod pobl eraill o'u cwmpas nhw wedi cael eu brechu. O ran rhestrau aros, rydym ni mewn sefyllfa anodd iawn, ac nid yn unig yma yng Nghymru, ond ledled y DU ac, yn wir, yn fyd-eang. Fe fu'n rhaid i ni gymryd camau i ddiogelu'r cyhoedd. Fe geir canlyniadau yn sgil hynny ac, wrth gwrs, fe fydd gennym ni waith enfawr wrth fynd i'r afael â'r ôl-groniad hwnnw. Dyna pam y byddwn ni'n cyhoeddi ein cynllun ni ym mis Ebrill. Mae gennym ni broses integredig i'r cynllun tymor canolig. Mae gennym ni system nawr lle yr ydym ni'n aros am y byrddau iechyd i gyflwyno eu cynlluniau nhw. Fe fyddwn ni'n asesu'r cynlluniau hynny ac fe welwn ni a ydyn nhw'n briodol o ran ein cyfeiriad a'n huchelgais ni yn Llywodraeth Cymru. Mae gennym ni ddigon o bethau, rwy'n credu, yr hoffem ni eu dysgu o ardaloedd eraill. Rwy'n gwybod eich bod chi'n awyddus iawn i weld dulliau rhanbarthol. Fe hoffwn innau weld hynny hefyd. Ond rwyf i o'r farn fod angen i ni roi ystyriaeth i bethau fel hyn. O ran brechu plant, nid yw'r Cyd-bwyllgor ar Imiwneiddio a Brechu wedi cyhoeddi ei adroddiad eto, er bod llawer o arwyddion yn y papur The Guardian ac mewn mannau eraill sy'n awgrymu bod rhai wedi bod yn gollwng cyfrinachau. Mae hi'n drueni ac mae hi'n anodd deall pam nad yw hwnnw fyth wedi cael ei gyhoeddi. Ond rwyf i wedi gweld copi o'r cyngor hwnnw ac fe fyddwn ni'n dechrau cyflwyno brechiadau ar gyfer plant pump i 11 oed. Wrth gwrs, mae hwn yn debygol o fod yn benderfyniad anodd iawn i'r Cyd-bwyllgor ar Imiwneiddio a Brechu, oherwydd yn gyffredinol, nid yw plant yn dioddef salwch mor ddifrifol ac mae llai ohonyn nhw'n mynd i ysbytai, ond, wrth gwrs, mae'n rhaid i'r Cyd-bwyllgor gydbwyso hynny â'r posibilrwydd o golli ysgol. Felly, mae'n rhaid i ni ystyried materion amrywiol iawn o ran brechu plant mor ifanc â phum mlwydd oed, wrth gwrs, felly rydym ni am fod mewn sefyllfa lle byddwn ni'n disgwyl i'r plant hynny fod yng nghwmni oedolyn. Fe fydd angen caniatâd deallus, ond fe fydd cyfle i frodyr a chwiorydd, er enghraifft, gael eu hapwyntiadau ar yr un amser. Fe wneir y rhan fwyaf o'r gwaith hwn - mewn gwirionedd, fe wneir y cyfan mewn canolfannau iechyd yn hytrach nag mewn ysgolion, felly rwy'n gobeithio y bydd hynny'n ddefnyddiol i chi.